35. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ.55295/6392 της 27 Σεπτ.-11 Οκτ.2006 (ΦΕΚ  Β΄1502) Μέτρα για την προστασία της αντικειμενικότητας και της υψηλής ποιότητας του τεχνικού ελέγχου που διενεργείται από φορείς ιδιωτικής φύσης που ασκούν συγχρόνως και δραστηριότητες επισκευής οχημάτων. Έχοντας υπόψη 1. Τις διατάξεις: α. Του άρθρου 90 του «Κώδικα νομοθεσίας για την Κυβέρνηση και τα κυβερνητικά όργανα» που κυρώθηκε με το π.δ. 63/05 (Α΄ 98). β. Του άρθρου 3 της κ.υ.α. Φ2/64580/2288/1999 «Τεχνικός έλεγχος μηχανοκίνητων οχημάτων και των ρυμουλκουμένων τους σε συμμόρφωση προς την οδηγία 96/96/ΕΚ» (Β’ 1523), όπως ισχύει. γ. Της υπ’ αριθμ. 44800/123/85 απόφασης του Υφυπουργού Μεταφορών και Επικοινωνιών «Τρόπος, διαδικασία και πιστοποίηση διενέργειας του Περιοδικού Τεχνικού Ελέγχου Οχημάτων» (Β’ 781), όπως ισχύει. δ. Της υπ’ αριθμ. 71703/8028/03 απόφασης του Υπουργού Μεταφορών και Επικοινωνιών «Τρόπος, διαδικασία και πιστοποίηση του τεχνικού ελέγχου των οχημάτων από τα ιδιωτικά ΚΤΕΟ» (Β’ 1824), όπως ισχύει. 2. Την ανάγκη καθορισμού των προβλεπόμενων στο παραπάνω άρθρο μέτρων διασφάλισης της αντικειμενικότητας και της υψηλής ποιότητας του ελέγχου προκειμένου για φορείς που είναι επιφορτισμένοι με τον τεχνικό έλεγχο και ασκούν συγχρόνως και δραστηριότητες επισκευής οχημάτων. 3. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε Άρθρο 1 Μέτρα προστασίας της αντικειμενικότητας και της υψηλής ποιότητας του τεχνικού ελέγχου 1. Τα Ιδιωτικά ΚΤΕΟ στα οποία συμμετέχουν με οποιονδήποτε τρόπο α) φυσικά ή νομικά πρόσωπα που δραστηριοποιούνται ή σχετίζονται εργασιακά στον τομέα επισκευής οχημάτων ή β) σύζυγοι ή συγγενείς πρώτου βαθμού εξ’ αίματος ή εξ’ αγχιστείας των ανωτέρω φυσικών προσώπων ή θυγατρικές εταιρείες των ανωτέρων νομικών προσώπων, όπως αυτές ορίζονται στο άρθρο 42ε του κ.ν. 2190/1920, απαγορεύεται να στελεχώνονται με ελεγκτικό και λοιπό προσωπικό, συμπεριλαμβανομένου του προϊσταμένου και υπευθύνου λειτουργίας, το οποίο ταυτόχρονα δραστηριοποιείται ή σχετίζεται εργασιακά στον τομέα επισκευής οχημάτων. 2. Στα οχήματα που ελέγχονται από ΙΚΤΕΟ που εμπίπτουν στο πεδίο εφαρμογής της προηγούμενης παραγράφου διενεργούνται δειγματοληπτικά επανέλεγχοι από Επιτροπές τεχνικών υπαλλήλων του ΥΜΕ, των ΚΤΕΟ ή των Υπηρεσιών Μεταφορών και Επικοινωνιών των Νομαρχιακών Αυτοδιοικήσεων της χώρας. Η συγκρότηση των ανωτέρω Επιτροπών και ο προγραμματισμός των ελέγχων γίνεται με απόφαση της Γενικής Διεύθυνσης Μεταφορών του ΥΜΕ. Οι παραπάνω έλεγχοι διενεργούνται σε αριθμό οχημάτων τουλάχιστον ίσο με το δέκα τοις εκατό (10%) του συνολικού αριθμού των οχημάτων που ελέγχθηκαν από το ΙΚΤΕΟ τον προηγούμενο μήνα. 3. Μαζί με την αίτηση για τη χορήγηση άδειας λειτουργίας ΙΚΤΕΟ που εμπίπτει στο πεδίο εφαρμογής της παρ. 1 του παρόντος άρθρου, υποβάλλονται στη ΔΑΧΜ του ΥΜΕ υπεύθυνες δηλώσεις, τόσο του αιτούντος την άδεια όσο και ενός εκάστου από το ελεγκτικό και λοιπό προσωπικό του ΙΚΤΕΟ, περί της μη συνδρομής του ασυμβίβαστου της παρ. 1 του παρόντος άρθρου. Οι ανωτέρω δηλώσεις υποβάλλονται και σε κάθε αλλαγή του προσωπικού του ΙΚΤΕΟ. 4. Τα ΙΚΤΕΟ της παραγράφου 1 του παρόντος άρθρου οφείλουν να γνωστοποιούν στους πολίτες την υποχρέωση του ως άνω δειγματοληπτικού επανελέγχου με κάθε πρόσφορο μέσο, και σε κάθε περίπτωση, με την ανάρτηση εντός του χώρου υποδοχής και αναμονής πολιτών, ευδιάκριτης ενημερωτικής πινακίδας. Η αυτή ενημέρωση οφείλει να είναι εμφανής και εις την εμπρόσθια όψη του ΔΤΕ, με κείμενο το οποίο εκτυπώνεται από το μηχανογραφικό σύστημα του ΙΚΤΕΟ στον χώρο προ της υπογραφής του προσκομίζοντας το όχημα. Άρθρο 2 Διαδικασία διενέργειας δειγματοληπτικών επανελέγχων. 1. Οι Επιτροπές που ορίζονται στην παράγραφο 2 του άρθρου 1 της παρούσης, διενεργούν τους προβλεπόμενους δειγματοληπτικούς επανελέγχους μετά την ολοκλήρωση του τεχνικού ελέγχου του οχήματος από τα ΙΚΤΕΟ του άρθρου 1 της παρούσης και την έκδοση του σχετικού ΔΤΕ στις εγκαταστάσεις του ΙΚΤΕΟ αυτού. (Μετά τη σελ. 264,30848) Σελ. 264,30849 Τεύχος -Σελ.  Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) 21.Ε.λ.35 2. Για κάθε δειγματοληπτικό έλεγχο που διενεργείται κατά τα ανωτέρω, εκδίδεται νέο Δελτίο Τεχνικού Ελέγχου (ΔΤΕ) με την ένδειξη δειγματοληπτικός (επαν-)έλεγχος οχήματος, η οποία εκτυπώνεται στο πεδίο «ΕΙΔΟΣ ΕΛΕΓΧΟΥ» του ΔΤΕ και στο οποίο επισυνάπτεται αντίγραφο του ΔΤΕ το οποίο εκδόθηκε από το ΙΚΤΕΟ και αφορά το όχημα στο οποίο διενεργήθηκε ο Δειγματοληπτικός επανέλεγχος, κατά τα ανωτέρω. 3. Στην περίπτωση κατά την οποία, τα ευρήματα του δειγματοληπτικού επανελέγχου ο οποίος διενεργήθηκε κατά τα ανωτέρω, διαφοροποιούνται από τα αναγραφόμενα στο ΔΤΕ που εκδόθηκε από το ΙΚΤΕΟ, τότε το ΙΚΤΕΟ, παρουσία της Επιτροπής της παρ. 2 του άρθρου 1 της παρούσης, οφείλει να προβεί στην ακύρωση του ΔΤΕ το οποίο το ίδιο εξέδωσε, και να επιστρέψει στον ιδιοκτήτη του οχήματος, το καταβληθέν τίμημα αυτού. Στον κάτοχο του οχήματος ή τον εκπρόσωπό του επανεκτυπώνεται και χορηγείται από το ΙΚΤΕΟ, ΔΤΕ με τα αναγραφόμενα ευρήματα του Δελτίου Δειγματοληπτικού Επανελέγχου όπου στο είδος του ελέγχου αναφέρεται κανονικά το είδος και αποτέλεσμα αυτού (αρχικός – περιοδικός, ειδικός, επανέλεγχος κτλ). Τα ανωτέρω καταγράφονται εις την έκθεση ελέγχου την οποία συντάσσουν οι ανωτέρω Επιτροπές. Άρθρο 3 Διοικητικές Κυρώσεις 1. Οι διοικητικές κυρώσεις, που επιβάλλονται στα ΙΚΤΕΟ που εμπίπτουν στο πεδίο εφαρμογής των διατάξεων της παρ. 1 του άρθρου 1 της παρούσας απόφασης, είναι οι ακόλουθες: α. Προσωρινή ανάκληση της άδειας λειτουργίας ΙΚΤΕΟ διάρκειας: i) Δέκα (10) ημερών για κάθε Επικίνδυνη έλλειψη ii) Πέντε (5) ημερών για κάθε Σοβαρή έλλειψη iii) Μίας (1) ημέρας για κάθε Δευτερεύουσα έλλειψη η οποία -- ανεξαρτήτως αν διαπιστώνεται στο ίδιο ή σε διαφορετικό όχημα -- είτε δεν σημειώθηκε κατά τον τεχνικό έλεγχο από το ΙΚΤΕΟ, ενώ διαπιστώνεται κατά τον δειγματοληπτικό επανέλεγχο ή και αντιστρόφως είτε διαβαθμίστηκε εσφαλμένα. β. Προσωρινή ανάκληση της άδειας λειτουργίας ΙΚΤΕΟ διάρκειας ενός (1) έτους σε περίπτωση στελέχωσης με προσωπικό το οποίο, ταυτόχρονα, δραστηριοποιείται ή σχετίζεται εργασιακά στον τομέα επισκευής οχημάτων. Σελ. 264,30850 Τεύχος -Σελ.  γ. Οριστική ανάκληση της άδειας λειτουργίας ΙΚΤΕΟ σε περίπτωση προηγούμενης επιβολής τεσσάρων (4) προσωρινών ανακλήσεων σε χρονικό διάστημα πέντε (5) ετών. 2. Σε περίπτωση επιβολής της ποινής της προσωρινής ανάκλησης για δεύτερη ή τρίτη φορά εντός πέντε (5) ετών από την πρώτη ανάκληση, επιβάλλεται η διοικητική κύρωση της προσωρινής ανάκλησης της άδειας λειτουργίας για το διπλάσιο ή τριπλάσιο, αντίστοιχα, χρονικό διάστημα από το προβλεπόμενο. 3. Διαδικασία επιβολής κυρώσεων: α. Τα όργανα ελέγχου της παρ. 2 του άρθρου 2 της παρούσας ανωτέρω παραγράφου συντάσσουν έκθεση, με την οποία βεβαιώνουν τις τυχόν παραβάσεις που διαπιστώνουν στη λειτουργία του ΙΚΤΕΟ και την υποβάλλουν στο ΥΜΕ. 21.Ε.λ.35 Έλεγχος Ασφάλειας Αυτοκινήτων-Κέντρα Τεχνικού Ελέγχου Οχημάτων (Κ.Τ.Ε.Ο) β. Ο Προϊστάμενος της Υπηρεσίας που χορήγησε την άδεια λειτουργίας επιβάλλει τις προβλεπόμενες στο παρόν άρθρο διοικητικές κυρώσεις με βάση τη σχετική έκθεση του οργάνου ελέγχου. Η ως άνω απόφαση κοινοποιείται απαραιτήτως στην αρμόδια Δ.Ο.Υ.. γ. Η ανωτέρω απόφαση με σχετικό έγγραφο αποστέλλεται με συστημένη επιστολή, με απόδειξη παραλαβής, στο νόμιμο εκπρόσωπο του ΙΚΤΕΟ. Με το έγγραφο αυτό καλείται ο εκπρόσωπος αυτός εντός προθεσμίας πέντε (5) εργασίμων ημερών, από την επόμενη της ημέρας παραλαβής του εγγράφου, να παραδώσει την άδεια λειτουργίας στην Υπηρεσία που τη χορήγησε. Μετά την πάροδο άπρακτης της προθεσμίας των πέντε (5) ημερών, η άδεια λειτουργίας παύει αυτοδίκαια να ισχύει. Η Υπηρεσία που ανακάλεσε την άδεια λειτουργίας εκδίδει ανακοίνωση ενημέρωσης του κοινού, προς το οποίο επισημαίνεται ότι η τυχόν έκδοση ΔΤΕ, μετά την ανάκληση της άδειας λειτουργίας του ΙΚΤΕΟ, είναι παράνομη και το ΔΤΕ άκυρο. δ. Ως ημερομηνία επιβολής της κύρωσης της ανάκλησης της άδειας λειτουργίας του ΙΚΤΕΟ λαμβάνεται η ημερομηνία παράδοσης της άδειας λειτουργίας στην Υπηρεσία που τη χορήγησε ή η επόμενη ημέρα από την κατά το προηγούμενο εδάφιο πενθήμερη προθεσμία. Η απόφαση αυτή ισχύει από την ημερομηνία δημοσίευσής της στην Εφημερίδα της Κυβερνήσεως. 